CELEX: 32006D0722
Language: mt
Date: 2006-10-24 00:00:00
Title: Deċiżjoni tal-Kummissjoni ta' l- 24 ta' Ottubru 2006 dwar l-awtorizzazzjoni għat-tqegħid fis-suq ta' żejt tal-kolza b'livell għoli ta' sustanza li ma tistax tinbidel fsapun bħala ingredjent ġdid ta' l-ikel skond ir-Regolament (KE) Nru 258/97 tal-Parlament Ewropew u tal-Kunsill (innotifikata taħt dokument numru C(2006) 4975)

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               399
            
         DEĊIŻJONI TAL-KUMMISSJONI
   ta' l-24 ta' Ottubru 2006
   dwar l-awtorizzazzjoni għat-tqegħid fis-suq ta' “żejt tal-kolza b'livell għoli ta' sustanza li ma tistax tinbidel fsapun” bħala ingredjent ġdid ta' l-ikel skond ir-Regolament (KE) Nru 258/97 tal-Parlament Ewropew u tal-Kunsill
   (innotifikata taħt dokument numru C(2006) 4975)
   (It-test bil-Franċiż biss huwa awtentiku)
   (2006/722/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar ikel ġdid u l-ingredjenti ġodda tal-ikel (1), u partikolarment Artikolu 7 tiegħu,
   Billi:
   
               (1)
            
            
               Fl-24 ta' Ottubru 2001 il-kumpannija Laboratoires Pharmascience (issa magħrufa bħala Laboratoires Expanscience) talbet lill-awtoritajiet kompetenti biex tqiegħed fis-suq “żejt tal-kolza b'livell għoli ta' sustanza li ma tistax tinbidel f'sapun” bħala ingredjent ġdid ta' l-ikel.
            
         
               (2)
            
            
               Fit-8 ta' Jannar 2002 l-awtoritajiet kompetenti fi Franza ressqu r-rapport preliminari ta' evalwazzjoni tagħhom; Ir-rapport ikkonkluda li “żejt tal-kolza b'livell għoli ta' sustanza li ma tistax tinbidel f'sapun” propost bħala ingredjent ta' l-ikel fit-teħid ta' kuljum ta' 1.5 g se jagħmel tajjeb għat-teħid ta' vitamina E kif ukoll ikkonkluda li l-livelli ta' phytosterol ma kienux biżżejjed biex inaqqsu il-cholesterolaemia.
            
         
               (3)
            
            
               Il-Kummissjoni bagħtet ir-rapport preliminari ta' evalwazzjoni lill-Istati Membri kollha fit-18 ta' Frar 2002.
            
         
               (4)
            
            
               Fi żmien is-60 jum stipulat fl-Artikolu 6(4) tar-Regolament (KE) Nru 258/97, tqajmu oġġezzjonijiet motivati għat-tqegħid fis-suq tal-prodott b'mod konformi ma' dik id-dispożizzjoni.
            
         
               (5)
            
            
               Għalhekk l-Awtorita' Ewropea għas-Sigurta' ta' l-Ikel (AESI) ġiet ikkunsultata fit-30 ta' Jannar 2004
            
         
               (6)
            
            
               Fis-6 ta' Diċembru 2005, AESI addottat “l-Opinjoni tal-Panel Xjentifiku dwar Prodotti tad-Dieta, Nutrizzjoni u Allerġiji fuq talba tal-Kummissjoni b'rabta ma' żejt tal-kolza b'livell għoli ta' sustanza li ma tistax tinbidel f'sapun' bħala ingredjent ġdid tal-ikel”.
            
         
               (7)
            
            
               L-opinjoni kkonkludiet li l-użu propost ta' 1.5 g kuljum ta' żejt tal-kolza b'livell għoli ta' sustanza li ma tistax tinbidel f'sapun' ma kienx perikoluż
            
         
               (8)
            
            
               Huwa magħruf li żejt tal-kolza b'livell għoli ta' sustanza li ma tistax tinbidel f'sapun' fl-użu intenzjonat ta' 1,5 g huwa sors mhux perikoluż ta' Vitamina E. Għal finijiet ta' tikkettar u preżentazzjoni, tapplika d-Direttiva 2002/46/KEE (2) tal-Parlament Ewropew u tal-Kunsill dwar l-approssimazzjoni tal-liġijiet ta' l-Istati Membri dwar supplimenti ta' l-ikel.
            
         
               (9)
            
            
               Abbażi ta' valutazzjoni xjentifika, ġie stabbilit li żejt tal-kolza b'livell għoli ta' sustanza li ma tistax tinbidel f'sapun' huwa konformi mal-kriterji msemmija fl-Artikolu 3(1) tar-Regolament (KE) Nu 258/97.
            
         
               (10)
            
            
               Il-miżuri stipulati f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Żejt tal-kolza b'livell għoli ta' sustanza li ma tistax tinbidel f'sapun', kif speċifikat fl-anness jista' jitqiegħed fis-suq bħala ingredjent ġdid ta' l-ikel biex jintuża fis-supplimenti ta' l-ikel
   Artikolu 2
   L-ammont massimu ta' żejt tal-kolza b'livell għoli ta' sustanza li ma tistax tinbidel f'sapun' preżenti f'porzjon rakkmandat mill-manifattur għal konsum ta' kuljum huwa 1.5g.
   Artikolu 3
   L-isem ta' l-ingredjent ġdid ta' l-ikel se jkun “estratt taż-żejt tal-kolza”.
   Artikolu 4
   Din id-Deċiżjoni hija indirizzata lil Laboratoires Expanscience, Siège Social, 10, Avenue de l'Arche, F-92419 Courbevoie Cedex.
   
      Magħmul fi Brussell, nhar il-24 ta' Ottubru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1. Regolament kif emendat bir-Regolament (KE) Nru. 1882/2003 (ĠU L 284, 31.10.2003, p. 1).
   
      (2)  ĠU L 183, 12.7.2002, p. 51. Direttiva hekk kif emendata l-aħħar bid-Direttiva tal-Kunsill 2006/37/KE (ĠU L 94, 1.4.2006, p. 32).
   
      ANNESS
      Speċifikazzjonijiet ta' żejt tal-kolza b'livell għoli ta' sustanza li ma tistax tinbidel f'sapun
      DESKRIZZJONI
      Żejt tal-kolza b'livell għoli ta' sustanza li ma tistax tinbidel f'sapun huwa prodott minn distillazzjoni bil-vakum u huwa differenti minn żejt tal-kolza rraffinat fil-konċentrat ta' frazzjoni li ma tistax tinbidel f'sapun (1 g f'żejt tal-kolza raffinat u 9 g f'żejt tal-kolza b'livell għoli ta' sustanza li ma tistax tinbidel f'sapun). Hemm tnaqqis minuri ta' triglycerides li għandhom aċti xaħmin monounsaturated u polyunsaturated.
      
      SPEĊIFIKAZZJONIJIET
      
                  
                     Sustanza li ma tistax tinbidel f'sapun
                  
               
               
                  > 7 g/100 g
               
            
                  Tocopherols
               
               
                  > 0,8 g/100 g
               
            
                  α-tocopherol ( %)
               
               
                  30 – 50 %
               
            
                  γ-tocopherol ( %)
               
               
                  50 – 70 %
               
            
                  δ-tocopherol ( %)
               
               
                  < 6 %
               
            
                  Sterols, triterpenic alkoħol methysterols
               
               
                  > 5 g/100 g
               
            
                  
                     Aċti xaħmin fi triglycerides
                  
               
            
                  aċtu palmitic
               
               
                  3 – 8 %
               
            
                  aċtu stearic
               
               
                  0,8 – 2.5 %
               
            
                  aċtu oleic
               
               
                  50 – 70 %
               
            
                  aċtu linoleic
               
               
                  15 – 28 %
               
            
                  aċtu linolenic
               
               
                  6 – 14 %
               
            
                  aċtu erucic
               
               
                  < 2 %
               
            
                  
                     Valur ta' l-aċtu
                  
               
               
                  ≤ 6 mg KOH/g
               
            
                  
                     Valur ta' Peroxid
                  
               
               
                  ≤ 10 mEq O2/kg
               
            
                  
                     Ħadid (Fe)
                  
               
               
                  < 1 000  μg/kg
               
            
                  
                     Ram (Cu)
                  
               
               
                  < 100 μg/kg
               
            
                  
                     Polycyclic aromatic hydrocarbons (PAH) Benzo(a)pryne
                  
               
               
                  < 2 μg/kg
               
            Trattament ma' karbonju attiv huwa meħtieġ biex jiġi żgurat li polycyclic aromatic hydrocarbons (PAH) ma jkunux arrikkiti fil-produzzjoni ta' żejt tal-kolza b'livell għoli ta' sustanza li ma tistax tinbidel f'sapun.